Ана Ахматова
Не в гора сме, не викай високо…

Превод от руски: Иван Николов, 1974

chitanka.info

Не в гора сме, не викай високо,

кой такива насмешки търпи?

Уязвена е зло и жестоко

мойта съвест, ела я приспи.

Но са други твоите грижи

и си имаш друга жена…

Пролетта в очите ми рижи

внизва лъч светлина.

Трудна кашлица тя ще докара,

ще ме хвърли в треска и пот.

На Нева под тънката пара

почва първия ледоход.

1914

Издание: Ана Ахматова. Избрана лирика. Издателство „Народна култура“, 1974

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.